Title: Συνομιλούμε με κείμενα και ερχόμαστε σε επαφή με την τρίτη ηλικία...

Credits: by isakarakus (Author); source https://pixabay.com/users/isakarakus-2336747/?utm_source=link-attribution&utm_medium=referral&utm_campaign=image&utm_content=1701640">Isa KARAKUS</a> from <a href="https://pixabay.com/?utm_source=link-attribution&utm_medium=ref; licence PD

Text χωρίς τίτλο

Συνομιλούμε με κείμενα

και

ερχόμαστε σε επαφή με την τρίτη ηλικία...

Text χωρίς τίτλο

Συνομιλούμε με ποικίλα κείμενα που έχουν θεματικό κέντρο την Τρίτη ηλικία:

1. Αφήγημα «Ο παππούς και το εγγονάκι» του Leon Tolstoi

2. Ταινία μικρού μήκους «Τι είναι αυτό;» του Κωνσταντίνου Πιλάβιου
3. Τραγούδι «Ζητώ συγγνώμη» του Γιάννη Μηλιώκα
4. Ταινία κινουμένων σχεδίου μικρού μήκους «Geri’s game» του Jan Pinkava
5. Ψηφιακή παρουσίαση «Η αξία της τρίτης ηλικίας» της Ελληνικής Γεροντολογικής και Γηριατρικής Εταιρείας
6. Ιστοσελίδα «Προσεγγίζοντας τις ανάγκες της τρίτης ηλικίας» του ιστοτόπου "Αρωγή" - Euromedica

Text χωρίς τίτλο

=> Διάβασε το αφήγημα που έγραψε ο Λέων Τολστόι, για να το συγκρίνεις με την ταινιούλα ακολούθως...                                       "Ο παππούς και το εγγονάκι"

Text χωρίς τίτλο

Text χωρίς τίτλο

O παππούς είχε γεράσει πολύ. Τα πόδια του δεν τον πήγαιναν, τα μάτια του δεν έβλεπαν, τ’ αυτιά του δεν άκουγαν. Δόντια δεν είχε. Κι όταν έτρωγε, του χυνόταν το φαγητό. O γιος του και η νύφη του δεν τον έβαζαν πια μαζί τους στο τραπέζι, αλλά του ’διναν να φάει πάνω στη μεγάλη χτιστή χωριάτικη θερμάστρα* όπου πλάγιαζε.
Κάποτε που του βάλανε να φάει στο πήλινο πιάτο, του ξέφυγε από τα χέρια, έπεσε κι έσπασε. Η νύφη του άρχισε τότε να τον μαλώνει πως όλα τα χαλάει στο σπίτι και σπάει τα πιάτα. Τέλος του είπε πως αποδώ και πέρα θα του 'διναν να τρώει στην ξύλινη γαβάθα. O παππούς αναστέναξε μόνο και δεν είπε τίποτα.
Μια μέρα ο άντρας με τη γυναίκα του παρακολουθούσαν που ο γιος τους μαστόρευε κάτι σκαλίζοντας ένα μικρό κούτσουρο. O πατέρας λοιπόν τον ρώτησε:
«Τι φτιάχνεις εκεί, Μίσα;».
Κι ο Μίσα απαντά:
«Φτιάχνω μια μεγάλη γαβάθα, πατερούλη. Όταν εσύ κι η μάνα μου γεράσετε, θα σας ταΐζω σ' αυτήν τη γαβάθα».
O άντρας κι η γυναίκα του κοιτάχτηκαν και δάκρυσαν. Νιώσανε ντροπή που είχαν προσβάλει τον παππού. Κι από τότε τον βάλανε να τρώει μαζί τους στο τραπέζι και τον πρόσεχαν όπως πρέπει.

Λ. Τολστόι, Διηγήματα, μύθοι και παραμύθια, μτφρ. Π. Ανταίος, Ωκεανίδα ή βρες το εδώ.

Text χωρίς τίτλο

* θερμάστρα: Στη Ρωσία οι άνθρωποι κάθονταν και κοιμούνταν σε μεγάλες κτιστές θερμάστρες-τζάκια.

Text χωρίς τίτλο

=> Δες προσεχτικά την ταινιούλα κ μετά σκέψου, για ν' απαντήσεις σε ερωτήσεις...           "Τι είναι αυτό;"

1) Στην ταινία παρουσιάζεται η συμπεριφορά 3 γενεών ανθρώπων. Ποιες είναι; Απάντησε κατά χρονολογική σειρά:

1) Στο αφήγημα (όπως και στην ταινία) παρουσιάζεται η συμπεριφορά ανθρώπων από τρεις γενιές, αν τους κατατάξουμε κατά χρονολογική σειρά γέννησης. Αν ο παππούς εντάσσεται στην πρώτη γενιά, οι άνθρωποι δεύτερης και τρίτης γενιάς ποιοι είναι;

Q: Άνθρωπος της πρώτης γενιάς είναι ο [...].

Άνθρωπος της δεύτερης γενιάς είναι o [...] και η [...] του παππού.

Άνθρωπος της τρίτης γενιάς είναι το [...] του παππού.
A: παππούς; γιος; νύφη; εγγόνι/εγγονάκι

Credits: by Mohamed Hassan (Author); source https://pixabay.com/illustrations/family-gallery-generation-memory-3218869/

[Image: οικογενειακή φωτογραφία με παππού-γιαγιά, γιο-νύφη κ εγγόνι]

Text χωρίς τίτλο

2α) Εστιάσου στα χαρακτηριστικά των δύο πρώτων γενεών, όπως τις βλέπει ο συγγραφέας Τολστόι, και πες:

- Πώς περιγράφει τον παππού ως προς την κατάσταση του οργανισμού του και τη συμπεριφορά του;

- Πώς συμπεριφέρονται τα παιδιά - γιος και νύφη - στον παππού, σύμφωνα με τον αφηγητή, και γιατί;

2β) Μετά εστιάσου στην ταινία και περίγραψε εσύ τη συμπεριφορά του παππού και του γιου, με βάση όσα βλέπεις να λένε και να κάνουν.

Διάλεξε περισσότερα από 1 σωστά.

Q: 3α) Στο αφήγημα ο Μίσα, το «εγγονάκι», παρεμβαίνει και διδάσκει τους γονείς του. Με ποιους τρόπους; Δικαιολόγησε με σημεία του κειμένου.
- Με λόγια μόνο (Όχι μόνο, όχι τόσο με τα λόγια που λέει, όσο με...;)
- Με πράξη μόνο (Όχι μόνο.)
- Με πράξη και με λόγια (correct) (Τι δηλαδή; Πες αποδείξεις με βάση το κείμενο.)
- Επιβάλλοντας αυτό που θέλει (Κάθε άλλο, πιστεύω εγώ.)
- Δείχνοντας τι δεν πρέπει να κάνουν (correct) (Πώς δηλαδή; Πες αποδείξεις από το κείμενο.)
- Κάνοντάς τους παρατήρηση για τις πράξεις τους (Όχι, δεν τους κρίνει καν ανοιχτά. Πώς τους κάνει να καταλάβουν όμως...;)
- Δείχνοντας αυτό που πρέπει να κάνουν (Ναι, αλλά εδώ σκέψου: 'Αθελά του ή επίτηδες; Μπορεί ένα μικρό "εγγονάκι" να σκεφτεί, πιστεύεις, να κάνει κάτι τέτοιο ή απλώς μιμήθηκε αυτό που έκαναν οι γονείς του;)

Text χωρίς τίτλο

3β) Και γιατί θεωρείς ότι φέρνει αποτέλεσμα η παρέμβαση του Μίσα;

Γιατί νευριάζει ο γιος με τον πατέρα

Q: 4) Στην ταινία ο γιος νευριάζει με τον πατέρα γιατί… Διάλεξε πάνω από 1 λόγους με βάση όσα βλέπεις στην ταινία.
- Δεν μπορεί να διαθέσει χρόνο για να ασχοληθεί με τον πατέρα, έχει δουλειά. (Ναι; Δες πού είναι κ τι κάνει. Εϊναι με τον πατέρα κ δεν είναι...)
- Είναι παρέα με τον πατέρα, αλλά θέλει να διαβάσει μόνος του την εφημερίδα. (correct) (Θα μπορούσε να συνδυάσει κ τα δύο;)
- Στην αρχή του απαντά, αλλά με τις επαναλήψεις του πατέρα χάνει την υπομονή του. (correct) (Σκέψου: Καταρχήν έχει δίκιο, αλλά ο πατέρας επίτηδες το κάνει, πιστεύεις; Για να τον εκνευρίσει;)
- Ο πατέρας ρωτάει κάτι πολύ απλό, θα έπρεπε να το ξέρει πια στην ηλικία που είναι. (Σκέψου: Καταρχήν έχει δίκιο, αλλά ο πατέρας επίτηδες το κάνει, πιστεύεις; Για να τον εκνευρίσει;)
- Ο πατέρας θυμήθηκε κάτι από τα παλιά, που θέλει να το μοιραστεί με τον γιο. (¨Οντως. Τι θέλει να θυμηθεί ο γιος του; Μα έχει τον δικό του ιδιαίτερο τρόπο που το θυμίζει. Μήπως ο τρόπος του δεν είναι τόσο αποτελεσματικός; Θα μπορούσε, λες, να το σκεφτεί να το πει πιο καθαρά;)

Text χωρίς τίτλο

=> Αν έχεις διαφορετική απάντηση να αντιπροτείνεις, υποστήριξέ την...

Text χωρίς τίτλο

5) Σκέψου τώρα και το αφήγημα και την ταινιούλα:

α) Ποιο τέλος προτιμά να δώσει και ο σεναριογράφος και ο συγγραφέας στο δημιούργημά του: Δίνοντας λύση στο πρόβλημα; Και τι λύση: Καλό τέλος-happy end ή λύση που προκαλεί συναισθήματα όπως λύπη, θυμό / αγανάκτηση;

β) Και γιατί, κατά τη γνώμη σου, τι θέλει να πάρουμε, διαβάζοντας / βλέποντας το έργο του; Κράτα σημειώσεις και παρουσίασέ μας τις σκέψεις σου.

6α) Τώρα που διάβασες το κείμενο και είδες την ταινία, σκέψου: Πώς θα φερόσουν εσύ, αν ήσουν στη θέση των παιδιών του παππού;

Γράψε σε 1-2 παραγράφους.

β) Τι σε έκανε από όσα είδες / διάβασες να έχεις αυτή τη στάση; Σκέψου και αιτιολόγησε.

Text χωρίς τίτλο

=> Άκου το τραγούδι του Γιάννη Μηλιώκα κ μετά σκέψου, για ν' απαντήσεις στις ερωτήσεις...

Credits: by Γιάννης Μηλιώκας (Author)

Credits: source https://pixabay.com/illustrations/old-seniors-clouds-pensioners-2814935/

[Image: Παππούς κ γιαγιά με σύννεφα-ουρανό]

Πού συναντά τους γέρους

Q: Μηλιώκας 1) Πού-πότε βλέπει τους ηλικιωμένους ανθρώπους ο Γιάννης;
- Όταν βρίσκεται στον χώρο αναμονής ιατρείου. (correct)
- Όταν πηγαίνει σε συγκέντρωση για ηλικιωμένους.
- Όταν τους καλεί στο σπίτι του ο ηλικιωμένος πατέρας του.
- Όταν επισκέπτεται ένα γηροκομείο.

Text χωρίς τίτλο

Μηλιώκας 2) Σκέψου κρατώντας σημειώσεις και πες:

Πόσες «όψεις» έχουν οι γέροι που βλέπει ο Μηλιώκας - πρόσεξε και μια αθέατη στο παρόν πλευρά τους...

Μηλιώκας 3) Γιατί ο Γιάννης ζητά συγγνώμη από τους ηλικιωμένους ανθρώπους... Σκέψου κρατώντας σημειώσεις...

Μηλιώκας 4) Γράψε ένα μήνυμα σύντομο ή ένα τραγούδι αφιερωμένο στον δικό σου παππού ή γιαγιά. Θέλεις να το μοιραστείς μαζί μας;

Text χωρίς τίτλο

=> Δες την τελευταία ταινιούλα κινουμένων σχεδίων "Geri's game" κ απάντησε μετά σε λίγες ερωτήσεις...

Text χωρίς τίτλο

=> Σύγκρινε κείμενα...

Geri 1) Βρες και πες: Σε τι μοιάζει και σε τι διαφέρει ο γέρος της ταινίας από τον παππού στο αφήγημα του Τολστόι;

Geri 2) Άνοιξε, βρες και δες όλες τις φωτογραφίες στα εξής κείμενα: ppt

και ιστοσελίδα

Τι διαφορά/ές έχουν ο Geri και ο παππούς του κειμένου μας από τους ηλικιωμένους στις φωτογραφίες των δύο γραπτών κειμένων;

=> Geri 3) Γράψε 1 από τα 2:

3α) "Βάλε λόγια" στον Geri, δηλαδή δημιούργησε έναν εσωτερικό μονόλογο, με τις σκέψεις του Geri και το πώς νιώθει σε ευθύ λόγο.

ή

3β) Γράψε την ιστορία του Geri ως παντογνώστης αφηγητής, με εσωτερικό μονόλογο του Geri στα σημεία που πιστεύεις ότι ταιριάζει.

Δημιουργός: Αρωγή Euromedica

Text χωρίς τίτλο

=> Aν θέλεις, διάβασε - μάθε για την τρίτη ηλικία από τα δύο γραπτά κείμενα. Και...

Μετά από όλα αυτά που είδες-άκουσες-διάβασες, κάνε μια

ΑΝΑΚΕΦΑΛΑΙΩΣΗ + ΑΝΑΣΤΟΧΑΣΜΟ:

;;; Τι έμαθες που δεν ήξερες ή τι σε έκαναν όλα τα ποικίλα κείμενα να σκεφτείς;

;;; Φαντάσου: Όταν με το καλό φτάσεις στην ηλικία του παππού, τι θα ζητήσεις από τους νεότερους που θα έχεις πιο κοντά σου;

Credits: by KERBSTONE (Author); source https://pixabay.com/illustrations/grandma-grandpa-grandparents-1038239/

[Image: Παππούς κ γιαγιά χαμογελαστοί με γυαλάκια]